CI ทำ MOU ขายโรงแรมศรีพันวา โฮเต็ล ให้กองอสังหาฯโรงแรมศรีพันวา
CI ทำ MOU ขายทรัพย์สินโรงแรมศรีพันวา โฮเต็ล ให้กองทุนรวมอสังหาฯโรงแรมศรีพันวา เผยอยู่ระหว่างพิจารณารายละเอียด-มูลค่าของโครงการเพื่อกำหนดราคาเสนอขายที่เหมาะสม
17 มิ.ย. 2559

บริษัท ชาญอิสสระ ดีเวล็อปเมนท์ จำกัด (มหาชน) หรือ CI ระบุว่า ตามมติที่ประชุมคณะกรรมการเมื่อวันที่ 16 มิ.ย.59 ให้บริษัทชาญ อิสสระ เรสซิเดนซ์ จำกัด และบริษัท ชาญอิสสระ รีท แมเนจเมนท์ จำกัด ซึ่งเป็นบริษัทย่อย เข้าทำบันทึกข้อตกลงเบื้องต้นกับกองทุนรวมอสังหาริมทรัพย์โรงแรมศรีพันวา โดยบริษัทหลักทรัพย์จัดการกองทุน ไทยพาณิชย์ จำกัด (กองทุนรวม SPWPF) เพื่อขายทรัพย์สินโรงแรมศรีพันวา โฮเต็ล (โครงการส่วนที่ 2) และบ้านพักตากอากาศ X29 ให้กับทรัสต์เพื่อการลงทุนในอสังหาริมทรัพย์โรงแรมศรีพันวา (กองทรัสต์ SPWREIT) ซึ่งจะแปลงสภาพมาจากกองทุนรวม SPWPF โดยขึ้นกับเงื่อนไขดังนี้
1. การพิจารณาลงมติอนุมัติของผู้ถือหน่วยลงทุนของกองทุนรวม SPWPF ในการประชุมของกองทุนรวม SPWPF เพื่อพิจารณาการแปลงสภาพและลงทุนในทรัพย์สินเพิ่มเติม
2.การได้รับอนุญาตให้เสนอขายหน่วยทรัสต์เพื่อการแปลงสภาพและการลงทุนในทรัพย์สินเพิ่มเติมจากสำนักงาน ก.ล.ต.
3.มีการแปลงสภาพกองทุนรวม SPWPF เป็นกองทรัสต์ SPWREIT แล้ว โดยการก่อสิทธิในทางทรัพย์สินให้แก่ทรัสตี และเข้าทำสัญญาก่อตั้งทรัสต์
ทั้งนี้บริษัทยังอยู่ระหว่างการพิจารณารายละเอียด และมูลค่าของโครงการเพื่อกำหนดราคาเสนอขายที่เหมาะสมต่อไป